Budyšin (SN/bn). Internetny forum Załožby za serbski lud Digiserb bě z hosćićelom přednoška a diskusije „Serbske šmóratko – móžnosće, staw a wizija“, wotmětymaj minjenu srjedu na mjeztym dospołnje w hornjoserbšćinje posłužujomnej platformje Jitsi. Społnomócnjeny załožby za digitalizaciju Daniel Zoba předstaji něhdźe 20 zajimcam na přikładźe swójskeho mobilneho telefona, kak hodźało so „serbske šmóratko“ přichodnje maćernorěčnje zarjadować a posłužować. „Šmóratko je a wostanje nadal najwažniši nastroj za wužiwanje digitalnych poskitkow. Idealnje by było, hdyž móhli wšitke kroki wot zaswěćenja hač k hasnjenju serbsce přewjesć, štož by wutworjenju rěčnych rumow tež we wirtuelnym swěće polěkowało“, Zoba podšmórny. Zo njejedna so wo prostu wiziju dopokaza wón na zakładźe posłužowanskeho powjercha dźěłoweho systema LineageOS, kotrež złožuje so jako dźěl tak mjenowaneho opensource-projekta na software Android. Julian Nyča a Gregor Wieczorek běštaj přełožkaj za standardne aplikacije do hornjo- resp.
szl_Latn